Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13349

c) megbízhatóság – legalább 99,79 százalék (egy pontra átlagosan). 3.7.3.1.4 Fedettség. A Globális Helymeghatározó Rendszer /GPS/ Szabvány Helymeghatározó Szolgáltatása /SPS/ fedettségének a föld felszíne felett a minimum 3000 km-es tengerszint feletti magasságig kell kiterjednie. Megjegyzés. - A Globális Helymeghatározó Rendszer /GPS/ pontosságára, elérhetőségére, megbízhatóságára és fedettségére vonatkozó útmutató anyag a ”D”- Melléklet 4.1 pontjában került megadásra. 3.7.3.1.5 Rádiófrekvenciás (RF) jellemzők Megjegyzés. – A Részletes Rádiófrekvenciás (RF) jellemzők a ”B”- Függelék 3.1.1.1 pontjában kerültek meghatározásra. 3.7.3.1.5.1 Vivőhullám frekvencia. Az egyes Globális Helymeghatározó Rendszer /GPS/ műholdaknak egy Szabvány Helymeghatározási /SPS/ jelet kell sugározni az 1575,42 MHz (GPS L1) vivőhullám frekvencián, kódosztásos többszörös /multiplex/ hozzáférést (CDMA) alkalmazva. Megjegyzés. – Az Egyesült Államok egy új polgári frekvenciával fogja a Globális Helymeghatározó Rendszer /GPS/ műholdjait kiegészíteni, és azt fel fogja ajánlani a kritikus életbiztonsági alkalmazásokhoz. Ennek a jelnek a Szabványai és Ajánlott Gyakorlatai egy későbbi időpontra kerülhetnek kidolgozásra. 3.7.3.1.5.2 Jel spektrum. A Globális Helymeghatározó Rendszer /GPS/ Szabvány Helymeghatározó Szolgáltatásának /SPS/ jel teljesítményét az L1 frekvenciához központozottan a ±12 MHz-es sáv (1563,42 – 1587,42 MHz) kell, hogy magába foglalja. 3.7.3.1.5.3 Polarizáció. A sugárzott rádiófrekvenciás /RF/ jelnek jobbra-forgó (az óramutató járásával megegyező) körösen polarizáltnak kell lenni. 3.7.3.1.5.4 Jel teljesítmény szint. Az egyes Globális Hely-meghatározó Rendszer /GPS/ műholdaknak olyan Szabvány Helymeghatározási Szolgáltatási /SPS/ navigációs jeleket kell kisugározniuk, amelyeknek elegendő teljesítményűnek kell lenni ahhoz, hogy az összes, a föld közelében lévő olyan akadálymentes helyen, amelyről a műhold 5 fokon, vagy annál nagyobb magassági szögben észlelhető, a vett rádiófrekvenciás /RF/ jel szintje a 3 dBi lineárisan polarizált antenna kimeneten a -160 dBW-tól a -153 dBW-ig terjedő tartományon belül legyen az összes olyan antenna beállításra, amely a terjedés irányára merőleges. 3.7.3.1.5.5 Moduláció. A Szabvány Helymeghatározási Szolgáltatás /SPS/ L1 jelet bipoláris fázis eltolásos (BPSK), egy ál-véletlen zajjal (PRN) 1,023 MHz-es torzított /durva/ hozzáférési (C/A) kóddal kell modulálni. A torzított /durva/ hozzáférési (C/A) kód-sorozatot minden egyes milliszekundumban meg kell ismételni. A kisugárzott ál-véletlen zaj /PRN/ kód-sorozatnak az 50 bit másodpercenkénti navigációs üzenet és a torzított /durva/ hozzáférési (C/A) kód Modulo 2-es összeadásának kell lenni. 3.7.3.1.6 A Globális Helymeghatározó Rendszer /GPS/ ideje. A Globális Helymeghatározó Rendszer /GPS/ ideje az Egyeztetett Világidőre /UTC/ vonatkoztatott idő kell, hogy legyen (az Egyesült Államok Hajózási Obszervatóriuma által kezelt időre). 2007/70/II. szám 3.7.3.1.7 Koordináta rendszer. A Globális Helymeghatározó Rendszer /GPS/ koordináta rendszerének a Geodéziai Világrendszer – 84 (WGS-84)-nek kell lenni. 3.7.3.1.8 Navigációs információ. A műholdak által leadott navigációs adatoknak azokat a szükséges információkat kell magukban foglalniuk, amelyek meghatározzák:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes